हमलोग वहां से फिर फैंसी बाजार घूमते हुए बस लेकर पलटन बाजार पहुंच गए। माधवी और वंश होटल मेंआराम करना चाहते थे। कुछ घंटे बाद शाम को वे लोग बाजार में घूमने निकल गए। मैं गुवाहाटी चौथी बार आया हूं। इस बार पूर्वोत्तर के वरिष्ठ हिंदी पत्रकार श्री रविशंकर रवि जी से मिलने की इच्छा है। मैं उनके लेख और रिपोर्ट स्कूली जीवन से पढ़ता आ रहा हूं। वे दैनिक पूर्वोदय के संपादक हैं। नवरात्र के मौके पर अष्टमी और नवमी को गुवाहाटी के सारे अखबार बंद हैं।